Albie Morkel speel t20 in Aus | Nuus24
Gibbs kook vir span in Melbourne
Johan Botha speel in Big Bash-toernooi
Morkel moker 28 in een boulbeurt
Kaapstad – Die veelsydige speler Albie Morkel het 'n kontrak met die Perth Scorchers geteken om t20-krieket in Australië se Big Bash-toernooi te speel, het die franchise Donderdag bevestig.Die 31-jarige is bekend vir sy mokerhoue en kan ook as bouler ingespan word. Morkel het uitstekend vir Chennai in die Indiese Premierliga gevaar toe hy laas seisoen 28 lopies van Virat Kohli se een boulbeurt gemoker het.Die Scorchers se breier, Lachlan Stevens, het gesê hy is nie gepla oor die kanse dat sy nuwe aanwins wedstryde gaan misloop om Suid-Afrika te verteenwoordig nie."Ons is opgewonde dat Albie Morkel voortgaan met die Suid-Afrikaanse verbintenis by die Scorchers," het Stevens, met verwysing na Herschelle Gibbs wat ook vir die Perth-span speel, gesê."Selfs al mis hy 'n paar wedstryde weens sy nasionale verpligtinge twyfel ons geensins dat hy 'n wedstrydwenner sal wees in die kragmetings waar hy wel beskikbaar is nie."Lees die volledige artikel hier.Vir die jongste sportnuus volg Nuus24Sport op Twitter.– news.com.au
Lees meer oor: albie morkel | proteas VOLGENDE OP NUUS24X